Page:Beowulf (Wyatt).djvu/41

Rh

ðǣm tō hām forgeafHrēþel Gēata āngan dohtor;is his eafora nū heard hēr cumen,sōhte holdne wine. Ðonne sægdon þæetsǣ-līþende, þā ðe gif-sceattasGēata fyredon þyder tō þance,þæt hē þrit*tiges manna mægen-cræfton his mund-gripe heaþo-rōf hæbbe.Hine hālig God for ār-stafumūs onsende, tō West-Denum,þæs ic wēn hæbbe, wið Grendles gryre;ic þǣm gōdan sceal for his mōd-þræcemādmas bēodan. Bēo ðū on ofeste,hāt in gān sēon sibbe-gedrihtsamod ætgædere; gesaga him ēac wordum,þæt hīe sint wil-cuman Deniga lēodum.”[Þā wið duru healle Wulfgār ēode,] word inne ābēad; “Ēow hēt secgansige-drihten mīn, aldor Ēast-Dena,þæt hē ēower æþelu can,